Márton Dárdai

Márton Dárdai (sündinud 12. veebruaril 2002 Berliinis) on Saksamaal sündinud Ungari jalgpallur, kes mängib keskkaitsjana Saksamaa esiliigaklubis Hertha BSC ja Ungari jalgpallikoondises.

Herthasse on ta kuulunud alates 2012. aastast. Klubi põhimeeskonnas debüteeris ta Saksamaa kõrgliigas 7. novembril 2020 mängus FC Augsburgi vastu. Saksamaa kõrgliigas lõi ta esimese värava 12. veebruaril 2023 mängus Mönchengladbachi Borussia vastu. Hooajal 2022/23 jäi Hertha Saksamaa kõrgliigas viimasele kohale ning alates järgmisest hooajast on ta klubiga mänginud Saksamaa esiliigas.

Aastatel 2018–2023 mängis Dárdai Saksamaa noortekoondistes, kuid otsustas 2024. aasta jaanuaris Ungari koondise kasuks.. Ungari jalgpallikoondises tegi ta debüüdi 22. märtsil 2024 sõprusmängus Türgi vastu. Ta kuulus Ungari koondisse 2024. aasta Euroopa meistrivõistlustel.

Ta sündis Saksamaal Ungari vanemate perekonnas. Tema isa Pál Dárdai on jalgpallitreener ja Ungari koondise endine poolkaitsja. Tema vennad Palkó ja Bence on samuti jalgpallurid.

 Viited 

Kategooria:Ungari jalgpallurid
Kategooria:Hertha BSC jalgpallurid
Kategooria:Bundesliga mängijad
Kategooria:Sündinud 2002